**Kriterier for kvalifikation til Danmarks Idrætsforbunds Danmarksmesterskab (DIF)**

Du skal være blandt de **8** bedste dame- eller herre-parasvømmere i den pågældende disciplin, og udvalgte DIF-løb afvikles som en integreret del af Danish Open. De øvrige løb afvikles til Forbundsmesterskabet. 

**Kvalifikationsperiode ift. Danish Open:**

* Perioden er fra 1. januar i det foregående år forud for Danish Open indtil den 1. februar i stævneåret. (f.eks. Danish Open 2025 kvalifikationsperiode: 1.1.2024-1.2.2025 gældende for DIF-løb).
* **Bedst opnåede tid** i kvalifikationsperioden omdannes til point beregnet på baggrund *Reglement for svømning* jf. <https://parasport.dk/idraetter/svoemning/>
* Definitionen af bedste tid er:

Bedste tid på langbane sammenholdt med bedste tid på kortbane, hvor kortbanetiden omregnes til en langbanetid. Den hurtigste tid for hhv. den omregnede kortbanetid til en langbanetid sammenlignet med langbanetiden vil blive anvendt til udregning af point-scoren.

* Omregningskonsonant: en kortbanetid omregnes til langbanetid på baggrund af de til enhver tid gældende omregningskonsonanter for damer og herre stillet til rådighed af SvømDanmark.
* Svømmeren bliver udtaget på baggrund af højst opnåede point kompenseret for handicap jf. deres klassifikation på grundlag af den hurtigste tid ifølge *Reglement for svømning* jf. <https://parasport.dk/idraetter/svoemning/>
* Svømmere, som indgår i kvalifikationskriterierne, skal som minimum være national klassificeret S1-14, S18 eller S19 og være udtaget til et af følgende hold: High Performance, Performance, Talentholdet eller Special Olympics. Svømmerne skal opfylde alderskriteriet som årgangssvømmer for at kunne udtages.
* For Mastersvømmere, som ikke indgår på et af førnævnte hold, gælder det, at disse ligeledes skal være national klassificeret S1-S14, S18 eller S19 og vil blive kontakte af Frivillig konsulent eller landstræneren, hvis mastersvømmerne opnår pointscore til udtagelse blandt de 8 bedste parasvømmere pr. disciplin.
* Parasvømmere i **Åben klasse S17** kan ikke deltage i DIF-løb og kan ej heller indgå i kvalifikationskriterierne.

**DIF DM løb til Danish Open:**

* 50 fly, damer & herrer – (DIF-godkendt)
* 50 ryg, damer & herrer – (DIF-godkendt)
* 50 bryst, damer & herrer – (DIF-godkendt)
* 50 fri, damer & herrer – (DIF-godkendt)

Ovenstående kvalifikationskriterier gælder kun for de svømmere, som kvalificerer sig blandt de 8 bedste parasvømmere til Danish Open.

**Statsborgerskab**

Deltagelse i DIF-løb til Danish Open og/eller DIF-løb til Forbundsmesterskabet forudsætter dansk statsborgerskab. Øvrige løb til forbundsmesterskabet forudsætter ikke dansk statsborgerskab.

**Forbundsmesterskabet & DIF**

Løb der afvikles som DIF under Forbundsmesterskabet har fri tilmelding fra alle svømmere. S17 kan tilmelde sig løbene, og vil blive kåret efter “Reglement for svømning” i egen klasse. 

**DIF DM løb til afvikling under Forbundsmesterskabet:**

* 100 fri, damer & herrer – (DIF-godkendt)
* 200 fri, damer & herrer – (DIF-godkendt)
* 100 ryg, damer & herrer – (DIF-godkendt)
* 100 bryst, damer & herrer - (DIF-godkendt)

 Et DIF-godkendt løb afvikles kun under forudsætning af, at løbet er godkendt til afvikling for både herrer og damer. 

**På stævnedagen alle stævner med DIF-løb:**

På stævnedagen gennemføres et løb kun under forudsætning af, at mindst 5 svømmere stiller til start jf. DIF’s bestemmelser §2 stk. 3.  I øvrigt gælder Lovregulativ-VI - Fællesbestemmelser for Danmarks Idrætsforbunds Danmarksmesterskaber – [KLIK HER](https://www.dif.dk/media/xhclebkx/lovregulativ-vi.pdf)

**Undtagelse §2, stk. 3**

Stiller der ikke mindst 5 svømmere til start på stævnedagen, vil det godkendte DIF DM-løb blive afviklet som et almindeligt paraløb med medaljer til nr. 1, 2 og 3.

Ændres et løb fra DIF Danmarksmesterskabsløb til et almindeligt paraløb, vil der i det pågældende år ikke kåres en DIF Danmarksmester for det aflyste DIF DM-løb.